
Homoródfürdő fürdőtelep környezetének tájépítészeti revitalizációja

Kulcsszavak: Fürdőtelep; Revitalizáció; Homoródfürdő; Borvízforrás; Turisztika
A fürdőhelyeink jelentős része eredeti természeti környezetbe épült. Eszményi megoldásként erdős, ligetes, patakkal átszelt területeken alakították ki. Napjainkban ezek megóvása, a turisták számára egy nosztalgia, mivel örökségi értékeket képviselnek, a gyógyászati, magas borvízforrási arányuk és a természetközeli táj miatt. Jellegzetességei közé tartozik a változatos domborzat és a történelmi múlttal rendelkező villák. Ezen fürdőtelepeken, a kommunizmus idején számos pionír tábort szerveztek, valamint az üdülni vágyók is előszeretettel keresték fel borvízforrásait gyógyászati szempontból.
A kutatás magába foglalja a terepszemlét, fotódokumentációt, katonai térképek vizsgálatát, a település kialakulását és kapcsolatát más borvízforrásokkal, gyógyfürdőkkel, a történelem folyamán történt változásokat, a villák állapotának felmérését, esettanulmányok vizsgálatát, a területen valamint a közelben megtalálható borvízforrások fontosabb mikrobiológiai paramétereit. A borvízforrások főbb paramétereinek ismeretében, célom megvizsgálni, hogy Homoródfürdő milyen előnyökkel rendelkezik a hasonló adottságokkal rendelkező településekhez képest.
A terület jelenleg szabadidő központként látja el a turisták igényeit, többi része gondozatlan állapotban van. Célom egy olyan környezetet teremteni, amely a turizmus által gazdasági forrást teremt, és amely bevételéből felújíthatók lennének a villák, melyek a település kiegészítő értékei és a fürdőtelep múltját képviselik. A tervezési területemet úgy szeretném kialakítani, hogy eleget tegyen a környezeti és turisztikai kihívásoknak.



